b'\n_START_ARTICLE_\nKuparihohde\n_START_PARAGRAPH_\nKuparihohde (Cu\xe2\x82\x82S) eli kalkosiitti on kuparisulfidi. Kuparihohteen kidej\xc3\xa4rjestelm\xc3\xa4 voi olla ortorombinen tai heksagonaalinen riippuen sen syntyl\xc3\xa4mp\xc3\xb6tilasta. Kuparihohde kiteit\xc3\xa4 on tavattu omamuotoisena muualla maailmassa, mutta Suomessa sit\xc3\xa4 ei ole juurikaan l\xc3\xb6ydetty._NEWLINE_Kuparihohde esiintyy yleens\xc3\xa4 rakeina tai hyvin hienorakenteisina massoina, jotka ovat tiiviit\xc3\xa4. Tavallisesti se esiintyy kuparikiisun ja muiden kuparimineraalien kanssa. V\xc3\xa4rilt\xc3\xa4\xc3\xa4n kuparihohde on tumman lyijynharmaa. Sen viiru on samanv\xc3\xa4rinen. Ilman kanssa kosketuksiin joutuessaan kuparihohde patinoituu sinert\xc3\xa4v\xc3\xa4ksi. Kuparihohteen kiilto on himme\xc3\xa4n metallimainen. Kuparihohteen kovuus on 2,5-3 Mohsin asteikolla ja ominaispaino on 4,8-5,5 g/cm\xc2\xb3._NEWLINE_Kuparihohde muistuttaa hieman ulkon\xc3\xa4\xc3\xb6lt\xc3\xa4\xc3\xa4n magnetiittia. Ainoat erot on, ett\xc3\xa4 kuparihohde ei ole magneettinen ja kovuus on magnettiittia alhaisempi._NEWLINE_Kuparihohdetta esiintyy mm. karsikiviss\xc3\xa4, pegmatiiteissa, kvartsijuonissa ja tummissa vulkaniiteissa. Kuparihohde on kuparirikas mineraali, jossa on noin 80% kuparia. Muualla maailmassa se on t\xc3\xa4rke\xc3\xa4 kuparimalmimineraali, mutta Suomessa sen merkitys on pieni.'